Հարկ է նշել, որ ՀՀ բանկային համակարգի վրա իր ազդեցությունն է թողել նաև 2014թ.-ի վերջին արձանագրված արժութային ճգնաժամը։ Կենտրոնական բանկի տվյալների համաձայն՝ 2015թ․ ընթացքում հայաստանյան բանկերի ընդհանուր պարտավորությունների ծավալը ոչ միայն չի աճել, այլ նաև որոշակի անկում է ապրել։ Նույնը կարելի է ասել ընդհանուր ակտիվների մասին։ Միայն 2017թ․ սկզբին կարելի է նկատել ակտիվների համեմատաբար ավելի մեծ աճի տեմպեր, ինչը խոսում է վարկերի նկատմամբ պահանջարկի վերականգնման մասին։